Diari Oficial de la Generalitat Valenciana


Sumari del DOGV 6780, del 23-05-2012 (2012/4975)

RESOLUCIÓ de 17 de maig de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni pel qual s'intrumenta l'encàrrec de gestió de l'Agència Valenciana de Mobilitat a l'Ajuntament de Fontanars dels Alforins per a l'atorgament d'una nova autorització de taxi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6780

Data del DOGV
:   23-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4975


Data del document
:   17-05-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 17 de maig de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni pel qual s'intrumenta l'encàrrec de gestió de l'Agència Valenciana de Mobilitat a l'Ajuntament de Fontanars dels Alforins per a l'atorgament d'una nova autorització de taxi. [2012/4975]  
L'Agència Valenciana de Mobilitat i l'Ajuntament de Fontanars dels Alforins han subscrit, després de la tramitació prèvia reglamentària, el 26 d'abril de 2012, el conveni pel qual s'intrumenta l'encàrrec de gestió per a l'atorgament d'una nova autorització de taxi.  
En compliment del que establix la clàusula desena del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 343/2012, i que figura com a annex d'esta resolució.  
  
  
València, 17 de maig de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
Conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament de Fontanars dels Alforins per a l'atorgament d'una nova autorització de taxi  
  
València, 26 d'abril de 2012  
  
Reunits  
D'una banda, Isabel Bonig Trigueros, presidenta del Consell d'Administració de l'Agència Valenciana de Mobilitat, fent ús de la facultat atribuïda en l'article 15.1.d de l'Acord del Govern Valencià, pel qual s'aproven els Estatuts de l'Entitat de Transport Metropolità de València.   
I d'una altra, Vicente Ribera Lladosa, alcalde de l'Ajuntament de Fontanars dels Alforins, facultat expressament per a este acte per l'Acord del Ple de data 1 de març de 2012.  
Ambdós parts intervenen en nom i representació de les respectives entitats i en exercici de les competències que els estan atribuïdes legalment i es reconeixen mútuament i recíprocament legitimitat i capacitat suficient per a formalitzar este encàrrec de gestió, i a este efecte   
  
  
Exposen  
I. Que la Llei 6/2011, d'1 d'abril, de la Generalitat, de Mobilitat de la Comunitat Valenciana, atribuïx, en l'article 44, a la Generalitat l'exercici de les competències administratives en relació amb el servici de taxi a través de l'Agència Valenciana de Mobilitat, i estes competències poden encomanar-se als ajuntaments en virtut del que establix el punt 5 de l'article 44 esmentat.  
II. Que l'Ajuntament de Fontanars dels Alforins ha manifestat l'interés a atorgar una nova autorització de taxi i disposa, a més, dels mitjans materials i humans necessaris per a l'exercici de les competències esmentades dins del seu terme municipal.  
III. Que per raons d'eficàcia ambdós parts estimen oportú que el procediment per a l'atorgament, si pertoca, d'una nova autorització de taxi siga efectuada per l'Ajuntament de Fontanars dels Alforins; a este efecte subscriuen este conveni d'encàrrec de gestió, a l'empara del que disposa l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que es regirà per les següents  
  
Clàusules  
  
Primera. Objecte del conveni d'encàrrec de gestió  
És objecte d'este conveni l'encàrrec de gestió de la competència per a l'atorgament d'una autorització de taxi per part de l'Agència Valenciana de Mobilitat a l'Ajuntament de Fontanars dels Alforins.  
  
Segona. Abast de l'encàrrec  
La comanda comprén l'execució de totes aquelles actuacions que calguen per a l'atorgament d'una autorització de taxi residenciada al municipi de Fontanars dels Alforins.  
Queda fora de l'abast de l'encàrrec de gestió l'emissió de la corresponent targeta de transport associada a l'autorització, que serà efectuada per l'Agència Valenciana de Mobilitat, així com la seua gestió ordinària (visats, suspensions...).  
  
Tercera. Mitjans materials i humans  
L'Ajuntament de Fontanars dels Alforins ha d'aportar els mitjans materials i humans necessaris per a l'execució de l'encàrrec de gestió, corresponent així mateix a l'òrgan municipal que pertoque la resolució dels expedients que es tramiten a l'empara de l'encàrrec.  
  
  
Quarta. Normativa aplicable per a l'execució de la comanda  
Per a dictar i executar els actes administratius derivats de la gestió de les competències encomanades, cal ajustar-se a la Llei 6/2011, de la Generalitat, de Mobilitat de la Comunitat Valenciana, i a la normativa reglamentària que hi siga aplicable.  
  
Quinta. Assessorament tècnic  
En aquells casos en què l'Ajuntament de Fontanars dels Alforins necessite l'assessorament tècnic o jurídic per a l'exercici de les competències encomanades, la Unitat del Taxi de l'Agència Valenciana de Mobilitat prestarà el suport a les unitats administratives municipals que així ho requerisquen.  
  
Sexta. Vigilància i interpretació del conveni  
Correspon a la Unitat del Taxi de l'Agència Valenciana de Mobilitat la vigilància de l'adequada execució de l'encàrrec de gestió. En este sentit, esta unitat pot demanar la informació que necessite per a esta funció i consultar en qualsevol moment els expedients que tramite l'Ajuntament.  
Per a la interpretació del conveni així com per a la resolució dels possibles conflictes que puguen plantejar-se, es crearà una comissió paritària a este efecte, que estarà presidida pel director o directora de l'Agència Valenciana de Mobilitat o membre del personal de l'Agència en qui delegue.  
  
Sèptima. Vigència del conveni  
Este conveni se subscriu per un període de dos anys o fins que es complisquen els seus fins, si açò s'esdevé abans. No obstant això, podrà ser denunciat per qualsevol de les parts amb un termini de preavís, com a mínim, de dos mesos.  
  
Octava. Naturalesa i règim jurídic  
El present Conveni té naturalesa administrativa i es regirà pels seus propis termes i condicions així com pel que preveu l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Novena. Jurisdicció competent  
Atesa la naturalesa administrativa d'este conveni d'encàrrec de gestió, l'orde jurisdiccional contenciós administratiu serà el competent per a resoldre les qüestions litigioses que puguen suscitar-se entre les parts durant l'execució d'este.  
  
Deu. Publicació  
Este conveni d'encàrrec de gestió serà objecte de publicació en el Diari Oficial de la Comunitat Valenciana en els termes que establix la normativa aplicable.  
  
I en prova de conformitat, ambdós parts subscriuen este encàrrec de gestió en quadruplicat exemplar al lloc i la data indicats en l'encapçalament.  
  
Per l'Agència Valenciana de Mobilitat: Isabel Bonig Trigueros.  
Per l'Ajuntament de Fontanars dels Alforins: Vicente Ribera Lladosa.